武龍縣 (涪州)

武龍縣，唐武德二年置，屬涪州涪陵郡『涪州涪陵郡，下。武德元年以渝州之涪陵鎮置。土貢：麩金、文刀、獠布、蠟。戶九千 四百，口四萬四千七百二十二。縣五。涪陵，中下。武德二年置，幷置武龍縣。又析涪陵、巴縣地置永安縣。開元二十二年省永安入樂溫。賓化，下。本隆化，貞觀十一年置，先天元年更名。武龍，中下。樂溫，中下。武德二年析巴縣地置，隸南潾州，九年來屬。溫山。下。本隸南潾州，後來屬。』，《新唐書》卷四十　志第三十／地理四／山南道／東道採訪使／涪州涪陵郡，宋宣和元年，改武龍縣為枳縣。紹興元年依舊「涪州，下，涪陵郡，軍事。熙寧三年，廢溫山縣為鎮。大觀四年，廢白馬砦。咸淳二年， 移治三台山。元豐戶一萬八千四百四十八。貢絹。縣三：涪陵，下。有白馬鹽場。樂溫，下。武龍。下。宣和元年，改武龍縣為枳縣。紹興元年依舊。」，《宋史》卷八十九　志第四十二／地理五／夔州路／涪州。元代屬四川等處行中書省重慶路涪州『涪州，下。唐改為涪陵郡，又改涪州。宋因之。元至元二十年，併涪陵、樂溫二縣入焉。 領一縣：武龍。下。』，《元史》卷六十　志第十二／地理三／四川等處行中書省／重慶路，明洪武十年五月省入彭水縣。十三年十一月復置，曰武隆縣『武隆，州南。元曰武龍。洪武十年五月省入彭水縣。十三年十一月復置，曰武隆。西南有涪陵江，亦曰黔江，亦曰巴江。』，《明史》卷四十三　志第十九／地理四／四川／重慶府。

註釋

Category:唐朝縣份
Category:宋朝縣份
Category:元朝縣份
Category:明朝縣份
Category:武隆区